(1869) Dat dede al die volmaecthede Sire naturen / als ic voorsede / En ̄ daer bi want hi gheheellic wrochte Ieghen die sekerheit / en ̄ dochte Sonder ghelike / misdede hi meer Dan die mensche / als ic seyde eer .Die mensche en hadde die sekerheit niet Om den lichame die jeghen riet En ̄ die ziele altoes verswaerde / Tote dat die sunde openbaerde .Daer bi en antwerde niet den serpente Die mensche slechts na sine attente / Maer twivelike en ̄ op aventuere Dat wi niene sterven ter selver ure .